jkorsvik/nowiki_second_scrape_merged huggingface dataset:
Arve Fuglum

Arve Fuglum (født 18. juni 1964) er en norsk sportsjournalist og kommentator i Discovery Network
Han er oppvokst i Bergen og Drammen, arbeidet frilans i Drammens Tidende, studerte ved NTNU og medielinjen ved Høgskulen i Volda. Fuglum fikk jobb i NRK Hedmark 1989-92, gikk til Her og Nå og Radiosporten i 1993 der han tok over etter Ernst A. Lersveen. Han fikk alt TV-ansvar i 1995 og beholdt det inntil 2006 da han meldte overgang til CANAL+ og overtok etter Øyvind Alsaker med Kenneth Fredheim. Fuglum kommenterte alle OL, EM og VM fra 1996 til 2006. Andre dekningsfelt er skøyter og cricket (i  Herreavdelingen) Han satt også fire år som styremedlem i Norsk Amatørteaterforbund.


== Premier ==
Prix Radio-prisen 2004, årets beste sportskommentator


== Utgivelser ==
Magiske Øyeblikk : Høydepunkter fra NRK Radiosporten gjennom 70 år. Oslo: Damm i samarbeid med NRK aktivum. 2003. ISBN 9788204087003. 143314734.  [Metadata på Oria.no / Se også Bokens innholdsfortegnelse på content.bibsys.no.]
Byen brenner. En kjuagutts erindringer om krig og evakuering (Damm, 2008, ISBN 9788202297879).  Med sin far Arne Fuglum.
Gull til Norge! Lidenskapen for sport. Stemmene vi aldri glemmer. Oslo: Panta forlag. 2019. ISBN 9788279009832. 


== Eksterne lenker ==
Profilside på cmore.no
Legion of Doom

The Legion of Doom er en electronicagruppe og to plateprodusenter, kjent for sitt mashup-album Incorporated, remixer, og sin originale musikk til skrekkfilmer. Gruppen ble dannet i 2004 av Chad Blinman og Trever Keith. Legion of Doom har også bidratt med lydeffekter til forskjellige filmer som Underworld og Saw. 


== Diskografi ==


=== Album ===


== Eksterne lenker ==
(en) Offisielt nettsted 
(en) Legion of Doom på Discogs 
(en) Legion of Doom på MusicBrainz 
(en) Legion of Doom på Songkick 
(en) Myspace Page
Pomona (California)

Pomona er den femte største byen i Los Angeles County (etter Los Angeles, Long Beach, Glendale, og Santa Clarita).
Byen ble grunnlagt i 1830 og fikk bystatus i 1887. Pomona ligger på 34°3′39″N 117°45′21″V. Ifølge United States Census Bureau, har byen et totalareal på 59.2 km². Byen grenser til  byen San Dimas mot nordvest, La Verne og Claremont mot nord, Montclair og Chino mot øst, Chino Hills og Diamond Bar mot sør, og Walnut, South San Jose Hills, og Industry mot sørvest.
Etter folketellingen i 2000 er innbyggertallet 149 473. I 2005 regnet man til at innbyggertallet var 160 815. I Pomona ligger California State Polytechnic University, Pomona (Cal Poly Pomona). Universitetet har over 21 000 studenter.


== Se også ==
Kategori:Personer fra Pomona


== Eksterne lenker ==
(en) Offisielt nettsted 
(en) Pomona, California – kategori av bilder, video eller lyd på Commons
Pyrrhocoroidea

Pyrrhocoroidea er en gruppe av tegene som tilhører nebbmunnene. Gruppen omfatter to familier, Pyrrhocoridae og Largidae.
Denne gruppen er foreløpig ikke funnet i Norge, men den vidt utbredte arten Pyrrhocoris apterus kan muligens spre seg hit om klimaet blir varmere.


== Utseende ==
Middelsstore til store, ovale, sjeldnere lange og slanke, teger. Mange arter har skarpe farger i rødt og svart, som (formodentlig) signaliserer at de er giftige.


== Levevis ==
Disse tegene er planteetere og lever på bakken eller oppe i vegetasjone. Mange arter har reduserte vinger og kan ikke fly.


== Endrer mønster etter omgivelsene ==
Insektet endrer sitt "Tribe-aktige" mønster etter omgivelsene sine. Mønsteret kan minne om alt fra de typiske 
stamme-maskene til smileys-lignende uttrykk.


== Systematisk inndeling ==
Disse to familiene bør muligens heller regnes til Lygaeoidea.
Et latinsk familienavn ender med ...idae, og et navn på en overfamilie på  ...oidea.

Ekte insekter (Ectognatha)
Vingede insekter (Pterygota)
Neoptera («nyvinger»)
Nebbmunner (Hemiptera)
delgruppe plantesugere (Homoptera) (parafyletisk)
delgruppe teger (Heteroptera)
gruppe Trichophora
Overfamilien Pyrrhocoroidea
Familien ildteger, Pyrrhocoridae
Familien Largidae


== Eksterne lenker ==
(en) Pyrrhocoroidea i Encyclopedia of Life 
(en) Pyrrhocoroidea i Global Biodiversity Information Facility 
(no) Pyrrhocoroidea hos Artsdatabanken 
(en) Pyrrhocoroidea hos Fossilworks 
(en) Pyrrhocoroidea hos ITIS 
(en) Pyrrhocoroidea hos NCBI 
(en) Kategori:Pyrrhocoroidea – bilder, video eller lyd på Wikimedia Commons 
Pyrrhocoroidea – detaljert informasjon på Wikispecies 
Norsk Entomologisk forening – for deg som vil lære mer om insekter.
Idiostoloidea

Idiostoloidea er en gruppe av tegene som tilhører nebbmunnene. Gruppen omfatter to familier, Henicocoridae og Idiostolidae, med til sammen fem kjente arter på den sørlige halvkulen.


== Utseende ==
Forholdsvis store, brunlige teger.


== Levevis ==
Lite er kjent om biologien til disse tegene. De finnes bare i Australia og det sørligste Sør-Amerika.


== Systematisk inndeling ==
Disse to familiene har hittil gjerne blitt regnet til Lygaeoidea.
Et latinsk familienavn ender med ...idae, og et navn på en overfamilie på  ...oidea.

Ekte insekter (Ectognatha)
Vingede insekter (Pterygota)
Neoptera («nyvinger»)
Nebbmunner (Hemiptera)
delgruppe plantesugere (Homoptera) (parafyletisk)
delgruppe teger (Heteroptera)
gruppe Trichophora
Overfamilien Idiostoloidea
Familien Henicocoridae
Familien Idiostolidae


== Eksterne lenker ==
(en) Idiostoloidea hos ITIS 
(en) Kategori:Idiostoloidea – bilder, video eller lyd på Wikimedia Commons 
Idiostoloidea – detaljert informasjon på Wikispecies 
Norsk Entomologisk forening – for deg som vil lære mer om insekter.
Fruktstandsfrukt

Fruktstandsfrukt er en frukt hvor fruktemner fra flere blomster inngår i frukten. Frukter fra mange blomster i samme blomsterstand har altså vokst sammen til en stor frukt.
Eksempler på en slik type frukt er ananas (Ananas comosus) og ekte fiken (Ficus carica).
Lygaeoidea

Lygaeoidea er en gruppe av tegene som tilhører nebbmunnene. Gruppen omfatter en rekke familier med til sammen ca. 4400 arter, noe over 400 finnes i Europa og 60 arter er funnet i Norge.


== Utseende ==
Små til middelsstore, ovale, sjeldnere lange og slanke, teger. Noen arter har skarpe farger i rødt og svart, som (formodentlig) signaliserer at de er giftige.


== Levevis ==
Disse tegene er stort sett planteetere og lever på bakken eller oppe i vegetasjonen. Et flertall av artene lever av modne eller modnende frø, men det er også noen som angriper andre plantedeler, og noen få som er rovdyr.


== Systematisk inndeling ==
De fleste artene ble inntil nylig regnet til en omfattende familie Lygaeidae, men denne er nå delt opp.
Et latinsk familienavn ender med ...idae, og et navn på en overfamilie på  ...oidea.

Ekte insekter (Ectognatha)
Vingede insekter (Pterygota)
Neoptera («nyvinger»)
Nebbmunner (Hemiptera)
delgruppe plantesugere (Homoptera) (parafyletisk)
delgruppe teger (Heteroptera)
gruppe Pentatomomorpha
gruppe Trichophora
overfamilie Lygaeoidea
familie Artheneidae
familie stylteteger (Berytidae)
familie Blissidae
familie Colobathristidae
familie Cryptorhamphidae
familie Cymidae
familie Geocoridae
familie Heterogastridae
familie frøteger (Lygaeidae)
familie Malcidae
familie Ninidae
familie Oxycarenidae
familie Pachygronthidae
familie Piesmatidae
familie Rhyparochromidae
Overfamilien Idiostoloidea – bør muligens regnes til Lygaeoidea
familie Henicocoridae
familie Idiostolidae
Overfamilien Pyrrhocoroidea – bør muligens regnes til Lygaeoidea
familie Largidae
familie ildteger (Pyrrhocoridae)


== Eksterne lenker ==
(en) Lygaeoidea i Encyclopedia of Life 
(en) Lygaeoidea i Global Biodiversity Information Facility 
(no) Lygaeoidea hos Artsdatabanken 
(sv) Lygaeoidea hos Dyntaxa 
(en) Lygaeoidea hos Fauna Europaea 
(en) Lygaeoidea hos Fossilworks 
(en) Lygaeoidea hos ITIS 
(en) Lygaeoidea hos NCBI 
(en) Kategori:Lygaeoidea – bilder, video eller lyd på Wikimedia Commons 
Lygaeoidea – detaljert informasjon på Wikispecies 
Norsk Entomologisk forening – for deg som vil lære mer om insekter.
Coreoidea

Coreoidea er en gruppe av tegene som tilhører nebbmunnene. Gruppen omfatter flere familier med til sammen ca. 2400 arter, litt over 100 finnes i Europa og 14 arter er funnet i Norge. 


== Utseende ==
Små til middelsstore, ovale, sjeldnere lange og slanke, teger. Noen arter har skarpe farger i rødt og svart, som (formodentlig) signaliserer at de er giftige. 


== Levevis ==
Disse tegene er stort sett planteetere og lever på bakken eller oppe i vegetasjonen.


== Systematisk inndeling ==
Et latinsk familienavn ender med ...idae, og et navn på en overfamilie på  ...oidea.

Ekte insekter (Ectognatha)
Vingede insekter (Pterygota)
Neoptera («nyvinger»)
Orden Nebbmunner (Hemiptera)
delgruppe Plantesugere (Homoptera) (parafyletisk)
delgruppe Teger (Heteroptera)
gruppe Pentatomomorpha
gruppe Trichophora
overfamilie Coreoidea
familie Vepseteger (Alydidae)
familie Kantteger (Coreidae)
familie Hyocephalidae
familie Rhopalidae
familie Stenocephalidae


== Kilder ==


== Eksterne lenker ==
(en) Coreoidea i Encyclopedia of Life 
(en) Coreoidea i Global Biodiversity Information Facility 
(no) Coreoidea hos Artsdatabanken 
(sv) Coreoidea hos Dyntaxa 
(en) Coreoidea hos Fauna Europaea 
(en) Coreoidea hos Fossilworks 
(en) Coreoidea hos ITIS 
(en) Coreoidea hos NCBI 
(en) Kategori:Coreoidea – bilder, video eller lyd på Wikimedia Commons 
Coreoidea – detaljert informasjon på Wikispecies 
Norsk Entomologisk forening – for deg som vil lære mer om insekter.
Dick flick

Dick flick er et nytt sjangerbegrep innen film, og henviser til guttefilmer, og er motsatsen til «chick flick» – et vanlig begrep på romantiske komedier, som vanligvis har vært myntet på det kvinnelige publikum. I dick flicks-ene blir mennene fremstilt som menn med følelser og intelligent «tenåringshumor». Filmproduksjonen er sentrert rundt Judd Apatows produksjonsselskap, som har gjort stor suksess med denne typen filmer de siste årene. Apatow regisserte The 40 Year Old Virgin som kom ut i 2005. Der spiller Steve Carrell en nerdete 40-åring som aldri har vært sammen med en dame, men derimot har en enorm barnelekesamling. Ved hjelp av kameratene sine får han seg til slutt en dame. Filmen spilte inn over 117 millioner dollar, og flere av de påfølgende filmene i sjangeren har blitt veldig populære. 
Det har også kommet kritikk. Hovedrolleinnehaveren i Knocked Up, Katherine Heigl, sa til Vanity Fair: «Her blir kvinner portrettert som kjerringer, som humørløse og sure. Menn er derimot elskelige, tullete gutter som elsker moro.»Blant de mest brukte skuespillerne er Seth Rogen, Jonah Hill, Paul Rudd, Jason Segel og Elizabeth Banks.


== Utvalg av filmer ==
The 40 Year Old Virgin (2005)
Knocked Up (2007)
Superbad (2007)
Dumpet av Sarah Marshall (2008)
Zack and Miri Make a Porno (2008)
I Love You, Man (2009)


== Referanser ==
Tribeč

Tribeč er en krystallinsk fjellkjede vest i Slovakia. Den hører til Fatra-Tatra-området i de indre, vestlige Karpatene og ligger om lag midt mellom byene Nitra, Partizánske og Zlaté Moravce. Rundt fjellene ligger Det donauske lavlandet, Pohronský Inovec, Vtáčnikfjellene og Det øvre Nitra-bekkenet. 
Fjellkjeden er 50 km lang og opp mot 18 km på det bredeste. Bøketre er den dominerende tresorten i området. Det høyeste fjellet er Veľký Tribeč på 829,6 meter over havet. Området er en del av Ponitrie vernet landskapsområde.


== Eksterne lenker ==
(en) Tribeč – kategori av bilder, video eller lyd på Commons
Osława

Osława (tsjekkisk: Oslava, tysk: Oslawa, ukrainsk: Ослава) er en elv i Subkarpatiske voivodskap sørøst i Polen. Elvens navn kommer fra det gamle vestslaviske ordet osła, som betyr «stein». Elven har utspringet sitt i Bieszczadyfjellene og renner gjennom vestlige deler av Sanok. Elven munner ut i San ved Zasław, nord for Zagórz. Den er 64 kilometer lang og har et nedbørfelt på 507 km².


== Historie ==
Oslawadalen har vært en viktig handelsrute fra 800- eller 900-tallet. Regionen ble etter hvert en del av staten Stormähren og rundt år 900 kom det inn under ungarerne. Området ble stadig kjempet om mellom Polen, Kievriket og Ungarn. 
Osława ble først nevnt i skriftlige kilder i 1400.


== Landsbyer ==
Maniów, Wola Michowa, Smolnik, Mików, Duszatyn, Balnica, Jawornik, Prełuki, Turzańsk, Rzepedź, Szczawne, Kulaszne, Wysoczany, Mokre, Morochów, Tarnawa Dolna, Zagórz og Zasław.


== Eksterne lenker ==
(en) Osława – kategori av bilder, video eller lyd på Commons
Britt Mjaasund Øyen

Britt Mjaasund Øyen (født 7. september 1944) er en norsk handikappidrettsutøver som har deltatt i både kjelkehockey, langrenn og ispigging ved paralympiske vinterleker. Hun har til sammen 10 gull fra de tre vinterlekene hun har deltatt i. 1980 deltok hun også under de paralympiske sommerlekene i kulestøt.


== Meritter ==
Paralympiske vinterleker 1980
Gull i langrenn 5 km
Gull i langrenn 10 km
Gull i ispigging 100 m
Gull i ispigging 500 m
Gull i ispigging 800 m
Paralympiske vinterleker 1984
Gull i ispigging 100 m
Gull i ispigging 500 m
Gull i ispigging 700 m
Sølv i ispigging 1000 m
World cup i kjelkehockey 1991
Bronse
World cup i kjelkehockey 1993
Sølv
Paralympiske vinterleker 1994
Gull i ispigging 100 m
Gull i ispigging 500 m
Sølv i ispigging 1000 m
Sølv i kjelkehockey
Bronse i ispigging 700 m


== Referanser ==


== Eksterne lenker ==
(en) Britt Mjaasund Øyen – Paralympic.org 
NFIF – oversikt over norske medaljevinnere i Paralympics
Tsjoloki

Tsjoloki (georgisk: ჩოლოქი) er en elv i Georgia som danner grensen mellom den autonome provinsen Adsjaria og provinsen Guria. I en periode på 1800-tallet dannet elven grensen mellom Tyrkia og Russland.
Under krimkrigen tvang 13 000 russiske soldater, som hovedsakelig bestod av georgiske militssoldater under generalløytnant Prins Ivan Malkhazovitsj Andronnikov, Sinan Pasha sin tyrkiske styrke på 35 000 soldater bort fra den venstre bredden av Tsjoloki den 4. juni 1854. 
En annen militærepisode fant sted 16. april 1918 da den georgiske nasjonalgarden under generalløytnant Giorgi Mazniasjvili slo tilbake den tyrkiske invasjonsstyrken. 
Broen over Tsjoloki var hovedveien mellom Adsjaria og resten av Georgia, men den ble sprengt i stykker 2. mai 2004. Den adjsariske lederen Aslan Abasjidze kalte sprengingen «en preventiv handling for å unngå en mulig militæraksjon fra de sentrale georgiske styresmaktene».
Reidun Laengen

Reidun Berit Laengen (født 3. desember 1948 i Vågå, død 9. oktober 1995) var en svaksynt norsk handikappidrettsutøver som har deltatt i langrenn i paralympiske vinterleker og friidrett i paralympiske sommerleker. Hun har til sammen 3 gull og to sølv fra de to lekene hun har deltatt i. 


== Meritter ==
Paralympiske vinterleker 1976
Gull i langrenn, 10 km
Sølv i langrenn, 5 km
Sølv i langrenn, 3 x 5 km stafett (sammen Aud Grundvik og Aud Berntsen)
Paralympiske sommerleker 1976
Gull i friidrett, 100 m
Gull i friidrett, lengde


== Eksterne lenker ==
(en) Reidun Laengen – Paralympic.org 
(en) Reidun Laengen – Paralympic.org 
NFIF – oversikt over norske medaljevinnere i Paralympics
Timsjor

Timsjor (russisk: Ти́мшор) er en elv i Perm kraj i Russland og en av sideelvene til Juzjnaja Keltma fra venstre. Elven er 235 km lang og har et nedbørfelt på 2 650 km².
Timsjor har sitt utspring nordvest i provinsen, på østsiden av fjellet Uvalov. Den munner ut i Juzjnaja Keltma 15 km fra munningen til den sistnevnte elven. 
De største sideelvene til Timsjor er Okos og Tsjepets fra venstre, og Myj og Bortom fra høyre.
Rzav (Zlatibor)

Rzav (kyrillisk: Рзав) er en elv vest i Serbia og øst i Republika Srpska i Bosnia-Hercegovina. Den er en 72 km lang sideelv til Drina fra høyre, og har sitt utspring fra de to elvene Crni Rzav og Beli Rzav. Elven ble tidligere kalt Veliki Rzav (kyrillisk: Велики Рзав; Store Rzav) eller Zlatiborski Rzav (kyrillisk: Златиборски Рзав; Rzav i Zlatibor).
Beli Rzav (kyrillisk: Бели Рзав; Kvite Rzav) er den korteste av de to kildeelvene til Rzav. Den har sitt utspring på østsiden av fjellet Zvijezda nær den bosniske grensen. Crni Rzav (kyrillisk: Црни Рзав; Svarte Rzav) er den lengste av de to, og har sitt utspring i fjellet Čigota øst for fjellet Zlatibor. Etter at disse to elvene renner i hop blir elven bare kalt Rzav. Rzav munner ut i Drina nær byen Višegrad.
Rzav har et nedbørfelt på 605 km², og hører til tilsigsområdet til Svartehavet.


== Kilder ==
Mala Prosvetina Enciklopedija, Third edition (1985); Prosveta; ISBN 86-07-00001-2
Jovan Đ. Marković (1990): Enciklopedijski geografski leksikon Jugoslavije; Svjetlost-Sarajevo; ISBN 86-01-02651-6
Hong Tianguifu

Hong Tianguifu (kinesisk: 洪天貴福; pinyin: Hóng Tiānguìfú; 23. november 1849-18. november 1864), også kjent som Hong Tiangui og som Hong Futian (洪福瑱; Hóng Fútiàn) i Qing-dynastiets historieopptegnelser, var den andre og siste kongen av Det himmelske kongedømmet Taiping. Han er ofte referert til som Den yngre herre. Som sin far Hong Xiuquan var han offisielt Himmelens konge, og for å skille mellom dem ble han kalt Den yngre himmelens konge. 


== Bakgrunn og virke ==
Hong var fjorten år gammel da han etterfulgte faren, men ble ikke like respektert av prinsene, og ble baksnakket. I Zhong-prins Li Xiucheng beskriver seg selv, de selvbiografiske nedtegnelsene til en av Det himmelske kongedømmets prinser som ble skrevet kort tid før hans henrettelse, blir Hong Tianguifu beskrevet som "uerfaren, bortskjemt og udugelig." Hong Tianguifu red heller aldri på en hest, som da var ekstremt viktig for kommandanter i kriger. 
Fire måneder etter hans kroning ble Nanjing, taipingopprørernes hovedstad, inntatt av Qing-dynastiets styrker. Hong Tianguifu unnslapp til Østre Dam (Dongba) i Jiangsu i juli 1864 og møtte der sin onkel Hong Rengan (prins Gan). De dro først til Guangde i Anhui, deretter til Huzhou i Zhejiang for å møte den lokale taipingkommandanten, Huang Wejin. Qing-dynastiet sendte styker under Zuo Zongtang og Li Hongzhang for å angripe byen, og Chen Xueming, taipingkommandanten som skulle forsvare byens sørport, orverga seg 26. august 1864. Hong Tianguifu, Hong Rengan og Huang Wejin måtte deretter flykte fra byen neste natt, men Huang Wejin døde snart av sår. Resten av de overlevende forsøkte å unnslippe til grenseregionen mellom Jiangxi, Guangdong og Fujian for å slå seg sammen med restene av taipinghæren under Li Shinxian, men 9. oktober samme år falt de i bakhold for keiserlige kinesiske styrker i Shicheng, og Hong Rengan ble deretter fanget og henrettet 23. november  i Nanchang i Jiangxi. Hong Tianguifu unnslapp til fjellene nær Shicheng etter at det som var igjen av styrkene hans var ødelagte, og han ble fanget 25. oktober og senere henrettet av Qing-soldater 18. november, da fjorten år gammel. 
Noe av Hong Tianhuifus personlighet kan en se gjennom hans bemerkinger før henrettelsen: "Guangdong er ikke noe fint sted, jeg vil ikke dra tilbake. Jeg vil bare studere med gamle mester Tang i Hunan, så bli en førstegrads lærd." Denne tilsynelatende uskyldige, meningsløse og irrelevante kommentaren ble regnet som et desperat og forgjeves forsøk på å unnslippe sin malplasserte død ved å lure henretteren til å bli forvirret om hans identitet. Den kan også ha vært en total mangel på forståelse av hva som skjedde med ham og hans tapte kongedømme. 
Til tross for hans korte regjeringstid som konge, fikk han utstedt et offisielt jadesegl, som blir utstilt i historiemuseet i Hongkong. Hong Tianguifus fornavn er unikt ved at det består av tre skrifttegn, mens nesten alle kinesiske fornavn bare har ett eller to skrifttegn.


== Litteratur ==
Jonathan D. Spence: «God's Chinese Son», Norton 1996
Vigdis Bente Mørdre

Vigdis Bente Mørdre (født 18. februar 1954) er en norsk handikappidrettsutøver som har deltatt i paralympiske vinterleker én gang for Norge. 
I tillegg til sin karriere som aktiv har hun hatt mange verv innen idretten; hun har vært tillitsvalgt, kretssekretær og utviklingskonsulent i både Norges Funksjonshemmedes Idrettsforbund og Norges idrettsforbund og olympiske komité. Hun har også vært integreringskonsulent i Akershus idrettskrets og leder i Øvre Romerike Handicapidrettslag.


== Meritter ==
Paralympiske vinterleker 1976
Gull i langrenn, 10 km
Gull i langrenn, 5 km


== Æresbevisninger ==
Norges Funksjonshemmede Idrettsforbund - Organisasjonsplaketten


== Referanser ==


== Eksterne lenker ==
NFIF – oversikt over norske medaljevinnere i Paralympics
Morten Langerød

Morten Langerød (født 13. november 1954) er en norsk handikappidrettsutøver som har deltatt i tre paralympiske vinterleker for Norge. Han har vunnet til sammen fem gullmedaljer fra disse lekene. 


== Meritter ==
Paralympiske vinterleker 1976
Gull i langrenn, 15 km
Gull i langrenn, 10 km
Gull i langrenn, 3 x 10 km stafett (sammen Jarle Johnsen og Terje Hansen)
Paralympiske vinterleker 1980
Gull i langrenn, 10 km
Gull i langrenn, 4 x 10 km stafett (sammen Terje Løvås, Geir Vegard Ålien, Hans Anton Ålien
Sølv i langrenn, 20 km
Paralympiske vinterleker 1984
Sølv i langrenn, 20 km
Bronse i langrenn, 10 km


== Utgivelser ==
1987 – Ledsaging av synshemmede i idrett og fysisk aktivitet


== Referanser ==


== Eksterne lenker ==
(en) Morten Langerød – Paralympic.org 
NFIF – oversikt over norske medaljevinnere i Paralympics
Hjelpefrukt

Hjelpefrukt er en diasporetype hvor det i tillegg til frukt (fruktknutevev) også inngår andre deler av blomsten. For eksempel blomsterbunnen.
Gode eksempler på planter med en slik type frukt er eple, nype og jordbær. Den gode spiselige delen av disse «fruktene» er i hovedsak blomsterbunn. En blomsterbunn er ikke en del av den ekte frukten. 
Hos eplet sitter den «ekte» frukten inne i kjernehuset. Hos jordbær er de ekte fruktene alle de små nøttene som sitter på overflaten. Hos nype er fruktene de små nøttene som sitter i hulrommet inne i nypa. Bjørnebær må også klassifiseres som en hjelpefrukt fordi blomsterbunnen følger med «bæret», i motsetning til bringebær som er en samfrukt (av steinfrukter) fordi blomsterbunnen (den hvite tappen) sitter igjen på planta. 

Eksempler på planter med hjelpefrukter
Eple (Malus)
Pære (Pyrus)
Nype (Rosa)
Hagtorn (Crataegus)
Ekte mispel (Mespilus)
Rogn (Sorbus aucuparia)
Kvede (Cydonia oblonga)


== Eksterne lenker ==
(en) Accessory fruit – kategori av bilder, video eller lyd på Commons
Jarle Johnsen

Jarle Anton Johnsen (født 13. Juli 1953) er en norsk handikappidrettsutøver som har deltatt i et paralympiske vinterleker og to sommerleker for Norge.
Han har vunnet til sammen sju medaljer (fire gull, to sølv og en bronse) fra disse lekene.


== Meritter ==
Paralympiske vinterleker 1976
Gull i langrenn, 15 km
Gull i langrenn, 3 x 10 km stafett (sammen Morten Langerød og Terje Hansen)
Sølv i langrenn, 10 km
Paralympiske sommerleker 1976
Gull i friidrett, lengde
Sølv i friidrett, 60 m
Bronse i friidrett, høyde
Paralympiske sommerleker 1980
Gull i friidrett, lengde


== Utmerkelser ==
1993 – Blindemissionens Ils vandrepremie og reisestipend


== Referanser ==


== Eksterne lenker ==
(en) Jarle Johnsen – Paralympic.org 
NFIF – oversikt over norske medaljevinnere i Paralympics
Terje Hansen

Terje Hansen er en norsk handikappidrettsutøver som har deltatt i et paralympiske vinterleker og tre sommerleker for Norge. Han har vunnet til sammen fem medaljer og fra disse lekene.


== Meritter ==
Paralympiske vinterleker 1976
Gull i langrenn, 3 x 10 km stafett (sammen Jarle Johnsen og Morten Langerød)
Bronse i langrenn, 15 km
Bronse i langrenn, 10 km
Paralympiske sommerleker 1976
Sølv i friidrett, spydkast
Paralympiske sommerleker 1984
Gull i friidrett, spydkast


== Eksterne lenker ==
(en) Terje Hansen – Paralympic.org 
NFIF – oversikt over norske medaljevinnere i Paralympics
Samfrukt

Samfrukt dannes fra flere frie fruktblader i samme blomst (en apokarp blomst), altså en blomst som har flere fruktknuter i samme blomst. Fruktene som dannes fra de ulike fruktbladene vokser sammen til én samfrukt.
Planter som har samfrukt er f.eks.: bringebær – Rubus idaeus og molte – Rubus chamaemorus. Selv om bjørnebær Rubus fruticosus ligner mye på disse er det en viktig forskjell: "bæret" løsner ikke fra blomsterbunnen, blomsterbunnen følger med. Dette gjør at bjørnebær må klassifiseres som en hjelpefrukt. I alle disse tre tilfellene er det steinfrukter som er sammenvokst til en samfrukt.
Eksempler på planter som har samfrukt:

Bringebær
Molte


== Litteratur ==
Aarnes, Halvor (2000). Planteanatomi. Oslo: Universitetet i Oslo, Biologisk institutt. s. 46. ISBN 8290934203.